คือหนูไปฝังยาคุมมาค่ะเมื่อวันที่21แล้วมาวันนี้มันเคลื่อนเป็นแนวเฉียงตามเส้นสีดำในรูปอะคะ ส่วนยาฝังคุมกำเนิดอยู่ห่างจากจุดที่ฝังประมาณ2เซนติเมตร อย่างนี้ถือว่าปกติมั้ยคะ
สวัสดีค่ะ การฝังยาคุมกำเนิดนั้นเป็นการคุมกำเนิดที่มีประสิทธิภาพสูงมาก โอกาสตั้งครรภ์มีน้อยกว่า 1% โดยผลข้างเคียงของการใช้ยาชนิดนี้ในช่วงแรกอาจมีอาการเจ็บและตึงบริเวณที่ทำการฝังยาได้ส่วนความผิดปกติดังกล่าวมานั้น แพทย์ไม่เห็นรูปแนบ ส่วนใหญ่แล้วหลังฝัง แท่งยาฝังจะเคลื่อนที่จากจุดที่ฝังไปได้เล็กน้อย ส่วนใหญ่แนะนำว่าถ้ายังคลำได้อยู่บริเวณดังกล่าวเป็นแท่งปกติ ก็ไม่น่าจะมีปัญหาอะไรค่ะ หรือบางครั้งเนื้อเยื่อร่างกายจะถูกสร้างขึ้นมาจนห่อหุ้มยาฝังเอาไว้ ทำให้คลำไม่ได้ แต่โอกาสที่แท่งยาจะหักหรือถูกฝังลึกผิดลงไปที่ชั้นกล้ามเนื้อ ทำให้ยาไม่มีประสิทธิภาพนั้น มีได้น้อยมากหากไม่แน่ใจ ไม่สบายใจว่ายาฝังอยู่ในตำแหน่งที่ถูกต้องหรือไม ่สามารถไปพบแพทย์เพื่อตรวจเพิ่มเติมได้ และในช่วงนี้อาจใส่ถุงยางอนามัยเพื่อช่วยคุมกำเนิดไปร่วมด้วยก่อน